Välismaalaste seaduse muutmise ja sellega seonduvalt teiste seaduste

muutmise seaduse (ühtne luba) eelnõu seletuskiri

Lisa 1

Rakendusakti kavand nr 1

EELNÕU

SISEMINISTER

MÄÄRUS 2025. a nr

**Siseministri määruste muutmine seoses välismaalaste seaduse**

**muutmise ja sellega seonduvalt teiste seaduste muutmise**

**seadusega (ühtne luba)**

Määrus kehtestatakse välismaalaste seaduse § 224 lõike 1 punktide 1 ja 10 ning § 228 lõike 1 alusel.

**§ 1. Siseministri 18. detsembri 2015. aasta määruse nr 81 „****Elamislubade ja töölubade registri põhimäärus“ muutmine**

Siseministri 18. detsembri 2015. aasta määruses nr 81 „Elamislubade ja töölubade registri põhimäärus“ tehakse järgmised muudatused:

**1)** paragrahvi 2 lõiget 2 täiendatakse pärast sõnu „registreerimise taotluste,“ sõnadega „töökohavahetuse registreerimise,“;

**2)** määrust täiendatakse §-ga 211 järgmises sõnastuses:

„**§ 211. Töökohavahetuse registreerimise taotlemisel ja taotluse kohta andmekogusse kantavad andmed**

(1) Töökohavahetuse registreerimise taotluse kohta kantakse andmekogusse järgmised andmed:

1) taotluse esitamise kuupäev;

2) taotluse registreerimise kuupäev ja number;

3) taotluse menetlusse võtnud ametniku eesnimi või -nimed ja perekonnanimi või -nimed;

4) andmed taotluse staatuse kohta;

5) andmed selle kohta, kas töökohavahetuse registreerimise taotlus läheb sisserände piiarvu alla;

6) taotlusele lisatud dokumentide andmed;

7) andmed menetluse käigus kogutud muude tähtsust omavate asjaolude ja dokumentide kohta.

(2) Töökohavahetuse registreerimise taotlemisel kantakse andmekogusse järgmised andmed:

1) välismaalase eesnimi või -nimed, perekonnanimi või -nimed, Eesti isikukood või sünniaeg;

2) tööandja nimi ja registrikood või Eesti isikukood;

3) kasutajaettevõtja andmed, sealhulgas füüsilisest isikust kasutajaettevõtja eesnimi või -nimed ja perekonnanimi või -nimed, registrikood või Eesti isikukood või juriidilisest isikust kasutajaettevõtja nimi ja registrikood, kui välismaalane asub tööle vastavalt välismaalaste seaduse §-le 1761;

4) andmed töötamise kohta, sealhulgas millisel elamisloa töötamiseks alusel tööle asutakse, lepingu liik, töökoha nimetus, millel välismaalane tööle asub, brutotöötasu suurus eurodes, töötamise algus- ja lõppkuupäev, töötamiskoha aadress (tänav või talu, maja- ja korterinumber, küla või alev või linn, vald, maakond ja sihtnumber);

5) märge selle kohta, et usuline ühendus tagab välismaalase ülalpidamise Eestis, kui välismaalane asub tööle vaimuliku, nunna või mungana vastavalt välismaalaste seaduse § 181 lõike 1 punktile 1;

6) viide välislepingu sättele, kui välismaalane asub tööle välislepingu alusel vastavalt välismaalaste seaduse § 181 lõike 1 punktile 3;

7) märge selle kohta, et äriühing, kuhu välismaalane tööle asub, alustab tegevust riigi või erainvesteeringu toel, kui välismaalane asub tööle tippspetsialistina vastavalt välismaalaste seaduse § 181 lõikele 7;

8) märge selle kohta, et välismaalane on elanud Eestis elamisloa alusel vähemalt 12 kuud järjest ja tal on elamisluba töötamiseks;

9) viide valdkonnale, kus välismaalane tööle asub, kui välismaalane asub tööle tööjõupuuduse valdkonnas vastavalt välismaalaste seaduse § 181 lõike 2 punktile 4;

10) märge spordialaliidu nõusoleku kohta välismaalase Eestis töötamiseks sportlasena, treenerina, spordikohtunikuna või sporditöötajana, kui tööandja, kelle juurde välismaalane tööle asub, ei ole spordialaliit ja tähtajalise elamisloa töötamiseks taotlemisel kohaldatakse välismaalaste seaduse § 181 lõike 1 punktis 7 sätestatud erandit;

11) andmed juriidilisest isikust tööandja esindusõigust omava isiku kohta, sealhulgas eesnimi või -nimed, perekonnanimi või -nimed, Eesti isikukood või sünniaeg ja esindusõiguse alus;

12) tööandja kontaktisiku eesnimi või -nimed, perekonnanimi või -nimed, e-posti aadress ja telefoninumber.“;

**3)** määrust täiendatakse §-ga 221 järgmises sõnastuses:

„**§ 221. Töökohavahetuse registreerimise otsuse kohta andmekogusse kantavad andmed**

Töökohavahetuse registreerimise otsuse kohta kantakse andmekogusse järgmised andmed:

1) otsuse teinud ametniku eesnimi või -nimed, perekonnanimi või -nimed ja ametikoht;

2) otsuse tegemise kuupäev ja number;

3) otsuse andmed.“;

**4)** paragrahvi 34 punktis 1 asendatakse sõnad „ja Eestist eemalviibimise registreerimise taotlus“ tekstiosaga „, Eestist eemalviibimise registreerimise taotlus ja töökohavahetuse registreerimise taotlus“;

**5)** paragrahvi 34 punktis 3 asendatakse sõnad „ning Eestist eemalviibimise registreerimise või registreerimata jätmise“ tekstiosaga „, Eestist eemalviibimise registreerimise või registreerimata jätmise ning töökoha vahetamise registreerimise või registreerimata jätmise“.

**§ 2. Siseministri 12. jaanuari 2017. aasta määruse nr 7 „Tähtajalise elamisloa ja selle pikendamise ning pikaajalise elaniku elamisloa ja selle taastamise taotlemise kord ning legaalse sissetuleku määrad“ muutmine**

Siseministri 12. jaanuari 2017. aasta määruses nr 7 „Tähtajalise elamisloa ja selle pikendamise ning pikaajalise elaniku elamisloa ja selle taastamise taotlemise kord ning legaalse sissetuleku määrad“ tehakse järgmised muudatused:

**1)** määruse preambulis asendatakse tekstiosa „7–9“ tekstiosaga „7–10“;

**2)** paragrahvi 1 täiendatakse punktiga 5 järgmises sõnastuses:

„5) töökohavahetuse registreerimise taotluse esitamise kord, taotluses esitatavate andmete ja taotlusele lisatavate dokumentide loetelu ning taotluse esitamise ja läbivaatamise tähtajad.“;

**3)** paragrahvi 2 lõige 3 sõnastatakse järgmiselt:

„(3) Kui taotleja jätab taotluses esitamata nõutud andmed, ei esita kõiki nõutud dokumente, taotlus ei vasta määruses sätestatud nõuetele või taotluses on muid puudusi, teavitab Politsei- ja Piirivalveamet taotlejat kirjalikult puudustest ja määrab taotlejale puuduste kõrvaldamiseks mõistliku tähtaja, selgitades, et kui puudusi ei kõrvaldata, jäetakse taotlus läbi vaatamata.“;

**4)** paragrahvi 26 lõiget 7 täiendatakse pärast sõna „võib“ sõnadega „tähtajalise elamisloa töötamiseks taotluse läbivaatamise ja otsuse tegemise tähtaega ning“;

**5)** paragrahvi 53 täiendatakse lõikega 9 järgmises sõnastuses:

„(9) Välismaalaste seaduse §-s 1892 nimetatud legaalse sissetuleku määr on kahekordne sotsiaalhoolekande seaduse § 131 lõike 3 alusel kehtestatud toimetulekupiir iga Eestis viibitava kuu kohta.“;

**5)** määrust täiendatakse peatükiga 71. järgmises sõnastuses:

„**71. peatükk**

**Töökohavahetuse registreerimise taotlemine**

**§ 531. Töökohavahetuse registreerimise taotlemisel esitatavad andmed ja dokumendid**

(1) Välismaalaste seaduse § 1812 lõigetes 6 või 11 nimetatud juhul töökohavahetusel esitab tööandja, kes soovib kehtiva tähtajalise elamisloaga töötamiseks välismaalast tööle võtta, Politsei- ja Piirivalveametile järgmised dokumendid:

1) töökohavahetuse registreerimise taotlus (edaspidi käesolevas peatükis *taotlus*);

2) Eesti Töötukassa luba;

3) koopia välismaalase reisidokumendi isikuandmetega leheküljest.

(2) Tööandja esitab taotluses välismaalase tööle võtmise kohta järgmised andmed:

1) välismaalase eesnimi või -nimed, perekonnanimi või -nimed, Eesti isikukood või sünniaeg;

2) tööandja nimi ja registrikood või Eesti isikukood;

3) kasutajaettevõtja andmed, sealhulgas füüsilisest isikust kasutajaettevõtja eesnimi või -nimed ja perekonnanimi või -nimed, registrikood või Eesti isikukood või juriidilisest isikust kasutajaettevõtja nimi ja registrikood, kui välismaalane asub tööle välismaalaste seaduse § 1761 alusel;

4) andmed töötamise kohta, sealhulgas millisel elamisloa töötamiseks alusel tööle asutakse, lepingu liik, töökoha nimetus, millel välismaalane tööle asub, brutotöötasu suurus eurodes, töötamise algus- ja lõppkuupäev, töötamiskoha aadress (tänav või talu, maja- ja korterinumber, küla või alev või linn, vald, maakond ja sihtnumber);

5) märge selle kohta, et usuline ühendus tagab välismaalase ülalpidamise Eestis, kui välismaalane asub tööle vaimuliku, nunna või mungana välismaalaste seaduse § 181 lõike 1 punkti 1 alusel;

6) viide välislepingu sättele, kui välismaalane asub tööle välislepingu alusel välismaalaste seaduse § 181 lõike 1 punkti 3 alusel;

7) märge selle kohta, et äriühing, kuhu välismaalane tööle asub, alustab tegevust riigi või erainvesteeringu toel, kui välismaalane asub tööle tippspetsialistina välismaalaste seaduse § 181 lõike 7 alusel;

8) viide valdkonnale, kus välismaalane tööle asub, kui välismaalane asub tööle tööjõupuuduse valdkonnas välismaalaste seaduse § 181 lõike 2 punkti 4 alusel;

9) märge spordialaliidu nõusoleku kohta välismaalase Eestis töötamiseks sportlasena, treenerina, spordikohtunikuna või sporditöötajana, kui tööandja, kelle juurde välismaalane tööle asub, ei ole spordialaliit ja tähtajalise elamisloa töötamiseks taotlemisel kohaldatakse välismaalaste seaduse § 181 lõike 1 punktis 7 sätestatud erandit.

10) andmed juriidilisest isikust tööandja esindusõigust omava isiku kohta, sealhulgas eesnimi või -nimed, perekonnanimi või -nimed, Eesti isikukood või sünniaeg, esindusõiguse alus ning esindusõigust omava isiku allkiri;

11) tööandja kontaktisiku eesnimi või -nimed, perekonnanimi või -nimed, e-posti aadress ja telefoninumber.

(3) Tööandja ei pea Politsei- ja Piirivalveametile esitama käesoleva paragrahvi lõikes 1 nimetatud Eesti Töötukassa luba:

1) kui välismaalane asub tööle välismaalaste seaduse § 1762 alusel;

2) kui välismaalane asub tööle välismaalaste seaduse § 181 lõigete 1 ja 2 alusel või

3) välismaalaste seaduse § 177 lõikes 41 nimetatud juhul, kui välismaalane on töötanud tööandja juures, kelle juurde tööle asumiseks talle elamisluba anti, vähemalt 12 kuud järjest.

**§ 532. Taotlusele** **lisatavad lisadokumendid**

(1) Tööandja, kes soovib välismaalast tööle võtta välismaalaste seaduse § 181 lõike 51 alusel, esitab Politsei- ja Piirivalveametile lisaks käesoleva paragrahvi lõikes 1 nimetatud dokumentidele dokumendid või andmed, et äriühingu emaettevõtja on tegutsenud vähemalt 12 kuud ja emaettevõtja käive aastas on vähemalt kümme miljonit eurot.

(2) Tööandja, kes soovib välismaalast tööle võtta välismaalaste seaduse § 181 lõike 7 alusel, esitab Politsei- ja Piirivalveametile lisaks käesoleva paragrahvi lõikes 1 nimetatud dokumentidele dokumendid või andmed investeeringu või laenu saamise kohta riigilt või Finantsinspektsiooni tegevusloaga erafondivalitsejalt või andmed toetuse saamise kohta riiklikust toetusmeetmest, sealhulgas investeeringu, laenu või toetuse saamise aeg ja allikad.

(3) Tööandja, kes soovib välismaalast tööle võtta välismaalaste seaduse § 181 lõike 1 alusel, kinnitab välismaalaste seaduse § 177 ning § 178 lõigete 1 ja 2 kohaldamata jätmiseks taotluse allkirjastamisega:

1) välismaalase loominguliseks tegevuseks Eestis – välismaalase erialast ettevalmistust või kogemust;

2) välismaalase teaduslikuks tegevuseks Eestis – võõrustamiselepingu olemasolu.

(4) Võõrustamislepingus peavad sisalduma järgmised andmed:

1) välismaalase nimi ja kvalifikatsioon;

2) võõrustava asutuse nimi, registrikood, kontaktisiku nimi ja ametikoht;

3) teadus- või arendustöö kestus, ja

4) finantseerimisallikas.

(5) Tööandja, kes soovib välismaalast tööle võtta välismaalaste seaduse § 181 lõike 2 punkti 1 alusel, kinnitab välismaalaste seaduse § 177 ja § 179 lõike 2 kohaldamata jätmiseks taotluse allkirjastamisega välismaalase erialast ettevalmistust.

(6) Tööandja, kes soovib välismaalast tööle võtta välismaalaste seaduse § 181 lõike 1 punkti 12 alusel, esitab iduettevõtte määratlusele vastavuse hindamise ekspertkomisjoni arvamuse või vastavad andmed, sealhulgas ekspertkomisjonile esitatud taotluse numbri.

(7) Käesoleva paragrahvi lõikes 6 nimetatud dokumenti või andmeid ei pea esitama, kui siseminister on käskkirjaga määratlenud asjassepuutuva äriühingule kuuluva majandusüksuse iduettevõttena.

(8) Tööandja, kes soovib välismaalast tööle võtta välismaalaste seaduse § 181 lõike 2 punkti 6 alusel, esitab kasvuettevõtte määratlusele vastavuse hindamise ekspertkomisjoni arvamuse või vastavad andmed, sealhulgas ekspertkomisjonile esitatud taotluse numbri.

(9) Tööandja, kes soovib välismaalast tööle võtta välismaalaste seaduse § 1901 alusel, esitab välismaalaste seaduse §-s 1903 sätestatud kõrgemat kutsekvalifikatsiooni tõendavad dokumendid.

(10) Tööandja, kes soovib välismaalast tööle võtta välismaalaste seaduse § 1901 alusel, kinnitab § 531 lõikes 1 nimetatud taotluse allkirjastamisega, et on sõlminud välismaalasega vähemalt kuuekuulise kehtivusajaga töölepingu või teinud tööpakkumise, millega väljendab tahet olla sõlmitava lepinguga õiguslikult seotud ja kohustub välismaalase vähemalt kuueks kuuks tööle võtma sõlmitud lepingus või tehtud tööpakkumises kindlaks määratud kõrgemat kvalifikatsiooni nõudvale töökohale.

(11) Tööandja, kes soovib välismaalast tööle võtta välismaalaste seaduse § 181 lõike 1 punkti 7 alusel, esitab spordialaliidu nõusoleku, kui tööandja, kelle juurde välismaalane tööle asub, ei ole spordialaliit.

**§ 533.** **Taotluse esitamise ja läbivaatamise tähtaeg**

(1) Politsei- ja Piirivalveamet vaatab taotluse läbi ja teeb otsuse välismaalase töökohavahetuse kohta 30 päeva jooksul.

(2) Politsei- ja Piirivalveamet võib taotluse läbi vaatamise tähtaega mõjuval põhjusel pikendada kuni 15 päeva. Taotluse läbivaatamise tähtaja pikendamisest, selle põhjusest ja uuest tähtajast teavitab Politsei- ja Piirivalveamet tööandjat viivitamata kirjalikult taotluses näidatud postiaadressil või e-posti aadressil.

(3) Tööandja esitab taotluse vähemalt 2 kuud enne tähtajalise elamisloa kehtivusaja lõppemist.

**§ 534.** **Taotlusele esitatavad nõuded**

(1) Taotlusele kohaldatakse § 2 lõigetes 1˗5 ja § 3 lõigetes 1˗3 ning 6 sätestatud nõudeid.

(2) Kui tööandja esitab taotluse elektrooniliselt, peab see olema digitaalselt allkirjastatud.“.

**§ 3. Määruse jõustumine**

Määrus jõustub 2026. aasta 22. mail.

(allkirjastatud digitaalselt)

Igor Taro

siseminister

(allkirjastatud digitaalselt)

Tarmo Miilits

Kantsler

Rakendusakti kavand nr 2

EELNÕU

MAJANDUS- JA INFOTEHNOLOOGIA MINISTER

MÄÄRUS 2025. a nr

**Majandus- ja infotehnoloogiaministri 22. detsembri 2023. aasta määruse nr 69**

**„Töötukassa andmekogu põhimäärus“ muutmine**

Määrus kehtestatakse töötuskindlustuse seaduse § 35 lõike 2 alusel.

**§ 1. Majandus- ja infotehnoloogiaministri 22. detsembri 2023. aasta määruse nr 69 „Töötukassa andmekogu põhimäärus“ muutmine**

Majandus- ja infotehnoloogiaministri 22. detsembri 2023. aasta määruses nr 69 „Töötukassa andmekogu põhimäärus“ tehakse järgmised muudatused:

**1)** paragrahvi 28 punkt 3 sõnastatakse järgmiselt:

„3) elamisloa, elamisõiguse või lühiajalise töötamise eesmärgil välja antud pikaajalise viisa kehtivuse aeg;“;

**2)** paragrahvi 40 täiendatakse lõikega 20 järgmises sõnastuses:

„(20) Viisaregistrist on õigus saada andmeid lühiajalise töötamise eesmärgil välja antud pikaajalise viisa kehtivusaja kohta.“.

**§ 2. Määruse jõustumine**

Käesolev määrus jõustub 2026. aasta 22. mail.

Erkki Keldo

Majandus- ja tööstusminister

Ahti Kuningas

Kantsler